На основу члана 16. став 8. Правилника о условима и мерилима за избор корисника помоћи за решавање стамбених потреба избеглица доделом стамбених јединица у закуп на одређено време са могућношћу куповине, поступку и начину рада Комисије за избор корисника, број 06-57/2023-03 од 09. 06. 2023. године, а у вези са Уговором о донацији за реализацију Потпројекта бр. 2. Регионалног стамбеног програма закљученог између Комесаријата за избеглице и миграције, Јединице за управљање пројектом – Истраживање и развој д.о.о. и града Прокупља, у оквиру Регионалног стамбеног програма Потпројекат бр. 2 – стамбене јединице, Комисија за избор корисника помоћи за решавање стамбених потреба избеглица давањем у закуп 3 стамбене јединице са могућношћу куповине

**ГРАД ПРОКУПЉЕ**

**ГРАДСКА УПРАВА ГРАДА ПРОКУПЉА**

**ОБАВЕШТАВА**

Избеглице које су конкурисале у оквиру Јавног позива за избор корисника за решавање стамбених потреба избеглица давањем у закуп 3 (три) стамбене јединице са могућношћу куповине на територији града Прокупља, од 31. 07. 2023. године, да ће Одлука о решавању стамбених потреба избеглица бити објављена 11.03.2024. године у дневном листу Политика на огласним таблама града Прокупља, огласној табли Комесаријата за избеглице и миграције, на интернет презентацији града Прокупља www.prokuplje.org.rs и на интернет презентацији Комесаријата за избеглице и миграције www.kirs.gov.rs.

**ПРЕДСЕДНИК КОМИСИЈЕ**

**Иван Милановић с.р.**